एक डॉक्टर ने प्रसूता को किया जोधपुर रेफर दूसरे ने रोका, 6 घंटे लेबर रूम अटकी रही
सामुदायिकस्वास्थ्य केन्द्र के डॉक्टर फिर चर्चा में हैं। ताजा मामला शनिवार को एक प्रसूता के उपचार को लेकर हुआ। सोमवार को एक प्रसूता आधे दिन तक तमाशा बनी रही। एक ने जोधपुर रेफर किया तो दूसरे डॉक्टर ने प्रसूता के भाई के आग्रह पर सीएचसी में ही उपचार शुरू कर दिया। इस खींचतान में प्रसूता की जान खतरे में पड़ गई थी। बाद में जोधपुर रेफर किया जा सका। हुआ यूं कि भोजाकोर निवासी गुड्डी का प्रसव करवाने के लिए उसका भाई सुरेश सुबह लगभग सात बजे उसे लेकर आया। उस समय ड्यूटी डाॅ.एमएल सोनी थे। उन्होंने चेक कर कहा कि ूखून की कमी है। प्रसव तो करवा दिया जाएगा लेकिन बाद में जोधपुर जाना पड़ेगा। इसके बाद में लगभग 7. 30 बजे प्रसव हो गया। और डॉ. सोनी ने प्रसूता का रेफर कार्ड बनाकर जोधपुर रेफर कर दिया। इस बीच प्रसूता का भाई डॉ. रामनिवास विश्नोई के पास गया और रेफर के बारे में बताया तो विश्नोई ने खून की जांच करवाने काे कहा। निजी लैब में जांच कराई तो हिमोग्लोबिन 3.3 आया और बाद में सीएचसी के अंदर जांच करवाने पर 2.7 हिमोग्लोबीन आया। प्रसूता के शरीर में खून की कमी होना पाया गया। डॉ. विश्नोई ने इन्जेक्शन के माध्यम से हिमोग्लोबिन बढ़ाने जोधपुर नहीं जाने का प्रसूता के परिजनों से कहा गया। इस बीच ओपीडी के वक्त आने वाले मरीजों की भीड़ उमड़ती रही। बाद में सरपंच संघ अध्यक्ष कानसिंह देचू प्रधान हेमाराम कुमावत सहित कई लोग अस्प्ताल पहुंचे और प्रसूता को जोधपुर रवाना करवाया। कुछ दिनों पहले ही अस्पताल में डॉक्टरों में खींचतान हो गई थी। इसके बाद एक को सेतरावा लगाया लेकिन ग्रामीणों ने उन्हें वापस लगाने की मांग को लेकर धरना-प्रदर्शन की चेतावनी दी तब उन्हें यहां वापस लगा दिया।
hin_Deva hin_Deva